Šaštínsky potok

Šaštínsky potok je potok na Záhorí, na území okresu Senica. Je to ľavostranný prítok Myjavy s dĺžkou 12,5 km, je tokom IV. rádu. Na strednom toku preteká územím CHKO Záhorie.

Prameň 
Pramení na Borskej nížine juhojuhozápadne od obce Bílkove Humence, v blízkosti samoty Pri Studienke v lokalite Hrúzove lúky, v nadmorskej výške približne 238 m n. m.

Smer toku  
Od prameňa tečie sprvu na juhojuhozápad, potom sa stáča a tečie na západ k Mikulášovu. Tu sa stáča a tečie severozápadným smerom k obci Lakšárska Nová Ves, kde mení smer toku na severoseverozápad. Ďalej sa prudko stáča, prechodne tečie na sever, po pribratí Táboriskového kanála pokračuje na severozápad, pričom sa niekoľkokrát vlní. Na dolnom toku, po opustení územia CHKO Záhorie tečie do Šaštína severoseverozápadným smerom, v jeho centre sa stáča a pokračuje k ústiu na krátkom úseku severozápadným smerom.

Geomorfologické celky  
Borská nížina, podcelky: 
Lakšárska pahorkatina 
Bor (okrajom) 
Myjavská niva

Prítoky  
pravostranné: prítok (231,9 m n. m.) vznikajúci západojuhozápadne od obce Bílkove Humence, Petrov potok, Táboriskový kanál
ľavostranné: krátky prítok prameniaci severoseverozápadne od obce Lakšárska Nová Ves, prítok prameniaci v oblasti Bôru (východne od kóty 215,3 m)

Ústie  
Do Myjavy sa vlieva na území mesta Šaštín-Stráže, na západnom okraji intravilánu mestskej časti Šaštín v nadmorskej výške cca 168 m n. m.

Obce  
Mikulášov
Lakšárska Nová Ves (okrajom intravilánu) 
Šaštín

Potoky na Slovensku
Povodie Myjavy
Vodné toky v okrese Senica